કરણે જણાવ્યું કે તે ગણેશ ચતુર્થી માટે ખાસ સ્કેચ બનાવવાનો હતો, પરંતુ મેં હનુમાનજીના સ્કેચ બનાવીને મોકલી આપ્યા હતા, જોકે મને ખબર ન હતી કે મારા આવા સ્કેચ કર્ણાટકમાં વાઈરલ થઈ જશે. તેણે વધુમાં જણાવ્યું કે તે હનુમાનજીની આખી તસવીર બનાવવા માગતો હતો, પરંતુ હાલ તે માત્ર ચહેરો જ બનાવી શક્યો છે. કરણે આવી તસવીરને કોપીરાઈટ કરાવી નથી. તેનું કહેવું છે કે તેની આર્ટ-કળા આટલી બધી પ્રચલિત થઈ જતાં તે ગર્વ અનુભવે છે. તેણે જણાવ્યું કે ભલે મને આ સ્કેચથી પૈસા નથી મળ્યા, પરંતુ મારી કલાની કદર તો થઈ છે તે વાત મારા માટે આનંદની વાત છે.